MS «Nordic Prince»

MS «Nordic Prince» var et norsk cruiseskip som ble bygget i 1971 ved skipsverftet Wärtsilä i Helsingfors, Finland. Hun var det andre skipet i Song of Norway-klassen, og det andre skipet som ble bygget for Royal caribbean Cruise Line. I tillegg hadde hun to søsterskip som het «Song of Norway» og «Sun Viking» («Sun Viking» er det siste skipet fra Song of Norway-klassen som ennå er i drift, skipets nåværende navn er «Oriental Dragon»).
Skipet ble overlevert 8. juli 1971, under leveringen hadde skipet en tonnasje på 18 346 brt og en lengde på 168,30 meter, etter forlengingen i 1980 hadde skipet en ny tonnasje på 23 149 brt og en lengde på 194,32 meter, hun fikk skipsverftets byggnummer 393 og registrert Oslo som sin hjemmehavn.

I 1995 ble skipet solgt til Sun Cruises og omdøpt MS «Carousel», etter 10 års tjeneste under Sun Cruises ble hun solgt videre i 2004 til Louis Cruise Lines som omdøpte henne MS «Aquamarine». Hun ble igjen solgt til Ocean Star Cruises i 2010 og omdøpt MS «Ocean Star Pacific», etter et sammenbrudd i 2011 ble skipet solgt for siste gang i 2012 til PV Enterprises International der hun endret navnet til «Pacific». Skipet ble hugget i Alang, India i 2015.

Karriere

Royal Caribbean Cruise Line 
«Nordic Prince» var det andre skipet som ble bygget for Royal Caribbean, og var ett av de første moderne spesialbygde cruiseskipene. Hun ble lansert 9. juli 1970 og ble satt inn i tjeneste for RCCL 31. juli 1971. Akkurat som hennes eldre søster, «Song of Norway», ble hun benyttet til cruisefart i Karibia med Miami som første anløpshavn.

I juni 1980 ble skipet forlenget med 26 meter ved skipsverftet Wärtsilä i Helsingfors, Finland. Da RCCL ervervet den nye tonnasjen i slutten av 1980, ble «Nordic Prince» brukt til cruisefart rundt om i verden. «Nordic Prince» ble det første RCCL skipet som ble fortrengt av større tonnasje, da hun i mars 1995 ble solgt til Sun Cruises. Før skipet ble satt i tjeneste for sine nye eiere, ble "The Viking Crown Lounge" salongen rundt skorsteinen hennes fjernet, grunnen til dette var at salongen var et kjennetegn av Royal caribbean.

Sun Cruises 
Skipet ble omdøpt MS «Carousel» og begynte å operere for Sun Cruises 6. mai 1995. I løpet av sin tid med Sun Cruises tilbrakte hun sommercruisene i Middelhavet, men i løpet av vintersesongene returnerte hun til Karibia. I februar 2000 gikk skipet på grunn utenfor Cancún i Mexico, og klarte å komme seg løs, dette førte til kansellering av fem cruiseturer i løpet av den tiden hun ble reparert. Mot slutten av sin tjeneste med Sun Cruises fikk skipet MyTravel skorteinsfarger. På begynnelsen av 2000-tallet begynte Sun Cruises å trekke seg ut av cruise virksomheten. I juli 2004 ble «Carousel» solgt til Louis Cruise Lines, Kypros, men leid tilbake til Sun Cruises frem til mai 2005. «Carousel» var det siste skipet som opererte for Sun Cruises.

Louis Cruise Lines 
Louis Cruise Lines omdøpte skipet MS «Aquamarine» og startet fra juni 2005 hvor hun ble brukt på 7-dagers cruise rundt Middelhavet med Genova som første anløpshavn.

I april 2006 ble skipet leid i fem år til Transocean Tours som omdøpte henne MS «Arielle». Men chartringen ble tilsynelatende avsluttet ved begynnelsen av 2008, da skipet returnerte til Louis flåten og tilbakestilte navnet «Aquamarine».

I mai 2008 ble «Aquamarine» viderekoblet til Milos i Egeerhavet, etter at det ble funnet en 1,5 meter lang flenge på skroget på ca 1,5 meter over vannlinjen. Skipets skrog ble skadet etter at det skrapte mot en brygge under avgang fra havnen i Iraklio på Kreta til ferieøya Santorini. De 872 passasjerene og 407 besetningsmedlemmene om bord var i sikkerhet.

Ocean Star Cruises 
I desember 2010 kunngjorde Louis Cruises at de skulle fortsette å fornye flåten sin ved å selge «Aquamarine» til det meksikanske rederiet Ocean Star Cruises, som omdøpte henne MS «Ocean Star Pacific». I mars 2011 lå «Ocean Star Pacific» i Caracas, Curaçao for vedlikehold. Hun ble satt i tjeneste for Ocean Star Cruises 10. april 2011. Den 15. april 2011 ble «Ocean Star Pacific» deaktivert på Huatulco, Mexico, på grunn av en brann i maskinrommet.

Hun krysset den meksikanske rivieraen etter en omfattende reparasjonsprosess i Salina Cruz, Mexico, men fikk en annen sammenbrudd den 26. juli 2011 i hennes kjølesystemer og klimaanlegg. Hun var planlagt å seile gjennom 17. april 2012.

PV Enterprises International 
PV Enterprises International kjøpte skipet i mai 2012 og fikk sjødyktighet sertifisering i juli 2012, og endret navnet til «Pacific» i november 2012.

I desember 2014 seilte skipet under navnet «Pacific Victory», og gikk på grunn i Sarangani, Manila mens hun var på vei til Alang, India for opphugging. I februar 2015 ankom «Pacific» Alang for hugging.

Eksterne lenker 
 
 
  Fakta om Fartyg - M/S NORDIC PRINCE (1971)

Cruiseskip
Skip fra 1971
Artikler i sjøfart-prosjektet